cyanic-selkie/wikianc huggingface dataset:
New Balance
Ապրանքանիշի պատմությունը
1906 թվականին Ուիլյամ Ջ․ Ռայլին, անգլիական էմիգրանտ, հիմնադրել է New Balance Arch Support Company ընկերությունը, որը արտադրում էր սուպինատորներ և այլ պարագաներ, որոնք նախատեսված էին կոշիկի բարելավման համար, Բոստոնի շրջանում։ Նրա առաջին ապրանքը ճկուն սուպինատորն էր, այն մշակվել էր երեք հենվող կետերից, կոշիկի առավելագույն հավասարակշռությունը և հարմարավետությունը ապահովելու համար։ Կա կարծիք, որի համաձայն Ռայլին մտածեց "New Balance" անվանումը հետևելով հավի ճտերին իր բակում և այն ցուցադրեց գրասենյակում հավի ոտքը պահելով ձեռքին։ 1927 թվականին Ռայլին վարձում է Արթուր Հոլլին, որպես վաճառական, իսկ 1934 թվականին նա դառնում է Ռայլիի բիզնես-գործընկերը, սկսելով ակտիվ տարածել ապրանքանիշը երկրում։
1956 թվականին Հոլլը վաճառում է բիզնեսը իր աղջկան՝ Էլեանորային և իր ամուսնուն՝ Փոլ Քիդին։
Հովանավորություն
New Balance դարձել է Մելբուրնի ֆուտբոլային թիմի պաշտոնական գործընկերը, որը խաղում է Ավստրալիական ֆուտբոլային լիգայում (AFL) ։ New Balance հովանավորում է կրիկետ խաղացողներին, որոնցից են Սթիվ Սմիթը, Նիք Մեդիսոնըմ Գերի Բալանսը, Ջոնաթան Տրոթը, Փեթ Քումինսը, ԲԵն Սթոքսը, Ջեյմս Փաթիսոնը, Ահարոն Ֆինչը և Դեյլ Սթեյնը ինչպես նաև հայտարարել է 2014 թվականի հունվարին իր բազմամյա հովանավորական օգնությունը հեծանվական Գարմին-Շարպ խմբին ։ New Balance աջակցում է նաև կանադական թենիսիստ Միլոշ Ռաոնիչին ։
Երբ ընկերությունը հայտարարեց 2015 թվականի փետրվարին ֆուտբոլի շուկա դուրս գալու մասին, սկսեց հովանավորել ակումբներ, որոնք նախկինում հովանավորում էր Warrior Sports'-ը, ներառելով Լիվերպուլը, Էմելեկը, Սթոք Սիթին, Պոռտուն, Սևիլյան, Սելտիկը, Բերին և Ռուբինը, ազգային հավաքականներ՝ Պանամայի ֆուտբոլի ազգային հավաքականը և Կոստա Ռիկայի ֆուտբոլի ազգային հավաքական , նաև այնպիսի խաղացողների, ինչպիսիք են Վենսան Կոմպանին, Մորուան Ֆելայնին, Թիմ Կեխիլը և Նիկիցա Ելավիչը ։
2015 թվականի մարտում ընկերությունը ստորագրեց անձնական գովազդային պայմանագրեր ֆուտբոլային աստղերի հետ, որոնցից են Ահարոն Ռեմզին, Ադնան Յանուզայը, Սամիր Նասրին, Ֆերնանդո Ռեժես, Վենսան Կոմպանին, Խեսուս Նավասը և Մարուան Ֆելայնին ։
2017 թվականին ընկերությունը թողարկեց նոր ֆուտբոլային համազգեստ 2017/2018 մրցաշրջանում Լիվերպուլ ՖԱ-ի համար ։
Ծանոթագրություններ
Կատեգորիա:Սպորտային հագուստ
Պոդդուբցի (գյուղ, Սլավուտայի շրջան)
Պոդդուբցի (Піддубці), գյուղ Ուկրաինայի Խմելնիցկիի մարզի Սլավուտայի շրջանում։
Բեռնա (Բաբերդի գավառ)
Բեռնա, գյուղ Արևմտյան Հայաստանում, Էրզրումի վիլայեթի Բաբերդի գավառակում ։ Գտնվում էր Բաբերդ քաղաքից 12-13 կմ հարավ, Վարջինեսու գետի վերին հոսանքի ձախ կողմում։
Գյուղը տեղակայված էր խոր ձորալանջի մեջ և բոլոր կողմերից շրջափակված էր բարձունքներով ։
Բնակչության մասին տվյալներ չեն պահպանվել։
Բոգդանովո (այլ կիրառումներ)
Բոգդանովո, կարող է վերաբերել՝
Ստոմատոլոգիան Հայաստանում
Ստոմատոլոգիա, Ստոմատոլոգիայի զարգացումը հանրապետությունում սկսվել է 1920-ական թվականներից, երբ Ա. Մաշուրի նախաձեռնությամբ հիմնադրվել է կենտրոնական ատամնապրոթեզավորման լաբորատորիան (այժմ՝ № 1 ստոմատոլոգիական պոլիկլինիկա), 1936 թվականին՝ ատամնաբուժության դպրոցը։
Ստոմատոլոգիական կրթությունը Հայաստանում
Մինչև 1946 թվականը ատամնաբույժներ ու ատամնատեխնիկներ է պատրաստել Երևանի բժշկական ուսումնարանը, իսկ ստոմատոլոգիա սովորելու համար ուսանողական խմբեր են գործուղվել Ստավրոպոլի բժշկական ինստիտուտ։ 1946-1956 թվականներին ԵԲԻ հոսպիտալային վիրաբուժության ամբիոնում ստոմատոլոգիա է դասավանդել Ա. Սահակյանը, 1956 թվականից՝ Գ. Եղիյանը։ 1946 թվականին Երևանի վնասվածքաբանության և օրթոպեդիայի ինստիտուտում բացվել է դիմածնոտային վիրաբուժության կլինիկա։
Բարձրագույն կրթությամբ ստոմատոլոգներ պատրաստելու համար 1961 թվականին ԵԲԻ-ում բացվել է ստոմատոլոգիական ֆակուլտետ, 1963 թվականին ձևավորվել է ստոմատոլոգիայի ամբիոն (վարիչ՝ Գ. Եղիյան). բարձրորակ կադրերով այն համալրելու նպատակով 1962 թվականին Մոսկվա են գործուղել Ի. Պետրոսյանին, Է. Կիլիկյանին, Ա. Մինալյանին, Է. Գևորգյանին։ 1963-1967 թվականներին սանիտարահիգիենային, մանկաբուժական և ստոմատոլոգիական ֆակուլտետների դեկան է եղել Կ. Կարապետյանը, հետագայում՝ ստոմատոլոգիական ֆակուլտետի դեկաններ՝ Մ. Գավալովդ, Գ. Նիկողոսյանը, Լ. Ֆրանգուլյանը, Մ. Հովհաննիսյանը, Վ. Տատինցյանը, Մ. Բախշինյանը, Ա. Քանքանյանը, Մ. Մարգարյանը, Կ. Բարոյանը, Լ. Եսայանը։ 1968 թվականին ստոմատոլոգիայի ամբիոնը բաժանվել է 2 ինքնուրույն՝ վիրաբուժական ստոմատոլոգիայի (վարիչներ՝ Գ. Եղիյան՝ 1968-1982, Խ. Բադալյան՝ 1982-1988, Ս. Անանյան՝ 1988-1997, Գ. Զաղան՝ 1988, Է. Ավետիսյան՝ 2008-2011) և թերապևտիկ ու օրթոպեդիկ ստոմատոլոգիայի (վարիչ՝ Է. Գևորգյան՝ 1968-1978) ամբիոնների։ Վերջինը 1978-1979 թվականներին տրոհվել է օրթոպեդիկ ստոմատոլոգիայի (վարիչներ՝ է. Կիլիկյան՝ 1978-1986, Վ. Մելքումով՝ 1988-1990, Վ. Կիրակոսյան՝ 1990-2006, Վ. Բակալյան՝ 2006) և թերապևտիկ ստոմատոլոգիայի (վարիչներ՝ Հ. Արևշատյան՝ 1979-1984, Վ. Տատինցյան՝ 1984-2006, Լ. Եսայան՝ 2006-2007, Ա. Հարությունյան՝ 2007-2010) ամբիոնների։ 1988 թվականին կազմավորվել է մանկական ստոմատոլոգիայի ամբիոն (վարիչներ՝ Ս. Աղաջանյան՝ 1988-1993, Վ. Հարությունյան՝ 1993-1997, Ս. Անանյան՝ 1997-1998, Գ. Զաղան՝ 1998-2000), որը 2000 թվականին վերակազմավորվել է ստոմատոլոգ, հիվանդությունների կանխարգելման և մանկական ստոմատոլոգիայի ամբիոնի (վարիչներ՝ Մ. Մարգարյան՝ 2000-2006, Ա. Փափազյան՝ 2006-2010)։
2010-2011 թվականներին միավորվել են թերապևտիկ ստոմատոլոգիայի և ընտանեկան ստոմատոլոգիայի (վարիչներ՝ Ա. Հարությունյան՝ 2010-2011, Լ. Եսայան՝ 2011 թվականից), մանկական ստոմատոլոգիայի և օրթոդոնտիայի (վարիչներ՝ Ա. Փափագյան՝ 2010-2011, Հ. Տեր-Պողոսյան՝ 2011 թվականից), վիրաբուժական ստոմատոլոգիայի և դիմածնոտային վիրաբուժության (վարիչ՝ Է. Ավետիսյան՝ 2011 թվականից) ամբիոնները։ 1987 թվականին Հանրապետական ստոմատոլոգիական պոլիկլինիկային կից բացվել է Առողջապահության համաշխարհային կազմակերպության ստոմատոլոգ, կենտրոնի մասնաճյուղ (1999 թվականից՝ «Վան» ԲԸ ստոմատոլոգիական կենտրոն)։
Հակոբ Գազազյան փաշա
Հակոբ Գազազյան փաշա, Օսմանյան բարձրաստիճան հայ պաշտոնյա, ով զբաղեցրել է ֆինանսների նախարարի և գլխավոր գանձապետի պաշտոնները Սուլթան Աբդուլ Համիդ II-ի պաշտոնավարման ընթացքում ։
Ստոմատոլոգիան Հայաստանում
Ստոմատոլոգիական կրթությունը Հայաստանում
Ստոմատոլոգիայի բնագավառում սկզբնական շրջանում Ա. Մաշուրի ղեկավարությամբ զբաղվել են հանրապետության դպրոցական տարիքի, այնուհետև Երևանի նախադպրոցական ու դպրոցական տարիքի երեխաների բերանի խոռոչի հիվանդությունների հայտնաբերման և բուժման հարցերով։ Լուսաբանվել են օրթոպեդ, ստոմատոլոգիայի (Է. Կիլիկյան, Է. Գևորգյան), Հայաստանում ստոմատոլոգիական հիվանդությունների համաճարակաբանության հարցերը, պարզվել է ատամների ոսկրափուտի տարածվածության կապը կլիմայաաշխարագրական պայմանների հետ։ Մշակվել և գործնականում լայնորեն կիրառվել է արյունահոսությունը դադարեցնող «Կապրոֆեր» պատրաստուկը։ Բացահայտվել են բերանի խոռոչի և ատամների քիմիական ախտահարումները, մշակվել դրանց կանխարգելման միջոցներ։ Զբաղվել են դիմածնոտային վիրաբուժության հարցերով (Գ. Եղիյան, Խ. Բադալյան). մշակվել են դեմքի բնածին և ձեռքբերովի արատների վերացման և ձևախախտումների շտկման եղանակներ (Գ. Եղիյան, «Վիրաբուժական ստոմատոլոգիա», 1967)։ Ստոմատոլոգայի զարգացումը վերելք է ապրել 1990-ական թվականների 2-րդ կեսից՝ ԵՊԲՀ ստոմատոլոգիական, մասնագիտական ամբիոններում կատարվող ԳՀ աշխատանքների շնորհիվ։ Ներդրվել են ատամների և բերանի խոռոչի լորձաթաղանթի հիվանդությունների բուժման նորագույն եղանակներ, ստոմատոլոգիայի տարբեր բնագավառներում օգտագործվել է պտղի ոսկրից ստացված նյութ՝ բրեֆոոսկրանյութ (Վ. Տատինցյան, Յու. Պողոսյան, Լ. Եսայան)։
Հակոբ Գազազյան փաշա
Ծանոթագրություններ
Կատեգորիա:Օսմանյան կայսրության ֆինանսների նախարարներ Կատեգորիա:Թուրքահայ քաղաքական գործիչներ Կատեգորիա:Հայերն Օսմանյան կայսրությունում Կատեգորիա:Ստամբուլում ծնված անձինք Կատեգորիա:Փաշաներ Կատեգորիա:19-րդ դարի Օսմանյան կայսրության անձինք Կատեգորիա:Հայ պետական գործիչներ
Ստոմատոլոգիան Հայաստանում
Ստոմատոլոգիական կրթությունը Հայաստանում
Ուշագրավ են թերապևտիկ ստոմատոլոգիայի ոլորտում հիվանդությունների ախտորոշման ու բուժման նպատակով նոր նյութերի և եղանակների ստեղծումն ու կիրառումը. Հարատամնաբորբի տարբեր ձևերի բուժման համար 2002 թվականին առաջարկվել է «Տոկոֆերին» պատրաստուկը (Հ. Սարգսյան, է. Գաբրիելյան, Կ. Լալայան)։ Վիրաբուժական ստոմատոլոգիայի և դիմածնոտային վիրաբուժության բնագավառում կատարվել են լեզվի հիվանդությունների վիրաբուժ. բուժմանը (Է. Ավետիսյան, Ս. Աևանյան), ոսկրային արատների, ծնոտների կոտրվածքների վերականգնմանը, իմպլանտոլոգիայի բնագավառում օգտագործելու համար նոր ոսկրանյութի և մեղրամոմե թաղանթի ստեղծմանն ու կիրառմանը (Յու. Պողոսյան, Ա. Պողոսյան, Հ. Ենոքյան և ուրիշներ) վերաբերող աշխատանքներ։ 2004 թվականից Հայաստանում առաջին անգամ կարևորվել են բերանի խոռոչում pH-ի որոշմանը վերաբերող հետազոտությունները, որոնց արդյունքում ստացված տվյալներով կարելի է ախտորոշել, կանխարգելել և բուժել բերանի խոռոչի հիվանդությունները, որոշել հակամանրէային միջոցների արդյունավետությունը (Լ. Եսայան)։ Օրթոդոնտիայի բնագավառում մշակվել են դիմածևոտային համակարգի անկանոնությունների ախտորոշման և համալիր բուժման եղանակներ (Հ. Տեր-Պողոսյան, Պ. Մայիլյան)։ Հայտնաբերվել է ատամնաբնային ելունի՝ ներսից գրգռման ճանապարհով (ինտերստիցիալ եղանակ) ոսկրային հյուսվածքի աճեցման երևույթը, ստեղծվել են ատամնածնոտադիմային անկանոնությունների օրթոդոնտիկ բուժման նոր եղանակներ ու միջոցներ, որոնք զգալիորեն բարձրացնում են բուժման արդյունավետությունը (Պ. Մայիլյան, լավագույն հայտնագործության համար նրան շնորհվել է № 61 դիպլոմը, իսկ առաջարկներն արտոնագրվել են ԱՄՆ-ում, Եվրոպայում, Ճապոնիայում, Ռուսաստանում, Չինաստանում և այլուր)։ Ստոմատոլոգիայի զարգացմանը նպաստել է նաև Հայաստանի ստոմատոլոգների ընկերակցությունը (հիմնադիր-նախագահ՝ Վ. Վանցյան, ապա՝ Ա. Գևորգյան)։ Ոլորտի զարգացմանը էապես նպաստել են վերջին տարիներին Հայաստանի ԱՆ-ի մշակած նոր օրենքները։
Կատեգորիա:Ատամնաբուժություն Կատեգորիա:Բժշկագիտությունը Հայաստանում
Բայթկոդ
Ծրագրավորման մեջ բայթկոդը (անգլ. bytecode նաև p-code (portable code) ), դա միջանկյալ ներկայացում է, որում կարող է թարգմանված լինել համակարգչային ծրագրը։ Համեմատած սկզբանակն կոդի հետ, որը ստեղծման համար հարմարավետ է և մարդու կողմից ընթեռնելի, բայթկոդը ծրագրի կոմպակտ ներկայացումն է՝ արդեն սինտակտական (անգլ. syntactic analysis ) և սեմանտիկական (անգլ. semantic analysis) վերլուծությունները արված։ Իրենում հստակորեն կոդավորված են տիպերը, տեսանելիության տիրույթները և այլն։ Տեխնիկական տեսանկյունից բայթկոդը իրնից ներկայացնում է ցածր մակարդակի մեքենայից անկախ կոդ, սկզբանական կոդից գեներացված տրանսլյատորի կողմից։
Բայթկոդի տեսքը նման է մեքենայական կոդի, նախատեսված է ոչ թե իրական պրոցեսսորի իրականցման համար, այլ վիրտուալ մեքենայի։ Վիրտուալ մեքենայի հատկությունում հանդես է գալիս ծրագրավորման լեզվին համապատասխանող ինտերպրետատոր (երբեմն համալրված JIT- կամ AOT-կոմպիլյատորով)։ Տարբեր լեզուների համար բայթկոդի առանձնահատկությունները և այն իրականցնող վիրտուալ մեքենան կարող են խիստ տարբերվել, հիմնականում բայթկոդը կազմված է ստեկային վիրտուալ մեքենայի հրամաններից, սակայն կարող են օգտագործվել և ռեգիստրային մեքենաներում ։ Այդուհանդերձ բայթկոդի հրամանների մեծամասնությունը հիմանակնում համարժեք է ասսամբլերրի մեկ կամ մի քանի հրամաննրի։
Բայթկոդն այդպես է կոչվում, քանի որ յուրաքանչյուր կոդի օպերացիայի երկարությունը սովորաբար մեկ բայթ է։ Յուրաքանչյուր հրաման հիմնականում իրենից ներկայացնում է մեկբայթային կոդի օպերացիա (0-ից մինչև 255), որին կարող է հաջորդել տարբեր պարամետրներ, օրինակ ռեգիստորի կամ հիշողության հասցեի թիվ։
Իրականցումը
Ծրագիրը հիմնված բայթկոդի վրա հիմնականում կատարվում է բայթկոդ ինտերպրետաորով։ Բայթկոդի առավելությունը բարձր էֆեկտիվությունն է և փոխադրելիությունը (անգլ. Porting), այսինքն նույն բայթկոդը կարող է իրականցվել տարբեր պլատֆորմաններում և ճարտարապետություններում, որոնց համար իրականցված է ինտերպրետատոր։ Բայթկոդը հիմնականում ավելի քիչ աբստրակտ է և ավելի կոմպակտ, քան սկզբնական կոդը, բայթկոդի ինտերպրետացիայի էֆեկտիվությունը ավելի բարձր է, քան սկզբնական կոդի մաքուր ինտերպրետացիան կամ աբստրակտ շարահյուսական ծառի ինտերպրետացիան։ Բացի դրանից բայթկոդի ինտերպրետատորը հաճախ հեշտ է սկզբնական կոդի ինտերպրետատորից և իրեն հեշտ է տեղափողել այլ պլատֆորմ։
Բարձրարդյունավետությամբ վիրտուալ մեքենաներում կարող է կիրառվել ինտերպրետատորի և JIT-կոմպիլյատորի համատեղում, որը իրականցման ժամանակ ծրագրը տրանսլյացնում է հաճախ բայթկոդի հաճախ օգտագործվող հատվածները մեքենայակն կոդի։ JIT-կոմպիլյացիայի փոխարեն կարող է օգտագործվել AOT-կոմպիլյատոր, տրանսլյացնելով բայթկոդը մեքենայական կոդի մինչև ծրագրի կատարումը։
Միևնույն ժամանակ կարելի է ստեղծել պրոցեսսներ, որոնց համար տվյալ բայթկոդը հանդիսանա անմիջական մեքենայական կոդ (նման էքստրեմալ պրոցեսսներ ստեղծվել են Java և Forth -ում)։
Օրինակներ
Բայթկոդ օգտագործող ինտերպրետացվող լեզուները վերաբերվում են Perl, PHP, Ruby, Python, Erlang և մնացած ուրիշներին։ Բայթկոդը օգտագործող տարածված պլատֆորմներ՝
Clipper կոմպիլյատորը ստեղծում է իրականցվող ֆայլ, որում միացված է բայթկոդ, տրանսլյացված ծրագրի սկզբանակն տեքստից և վիրտուալ մեքենան իրականացնում է այդ բայթկոդը։ Java-ով ծրագրերը հիմանակնում կոմպիլյացվում են class-ֆայլի՝ պարունակող բայթկոդ Java ։ Visual Basic-ի տարբեր իրականցումերում(մինչև 6) օգտագործվում է բարձրմակարդակային p-code
Բարձրմակարդակային p-կոդերը և բայթկոդերը կիրառվել են, բազային տվյալների կառավարման համակարգերում, BASIC-ի և պասկալի որոշ ռեալիզացիաներում։
Վերլուծություն
Ավանդական բայթկոդը մշակվում է ստեկային վիրտուալ մեքենայի ոճով, որը հեշտացնում է աբստրակտ շարահյուսական ծառի (անգլ. abstract syntax tree (AST)) գեներացումը, այն հնարավորություն է տալիս օգտագերծել ավելի պարզ և կոմպակտ բայթկոդի կոդավորում, պարզեցնել ինտերպրետատորը ր նվազեվնել մեքենայակն կոդի քանակությունը՝ պահանջող բայթկոդի մեկ հրաման։ Մյուս կողմից, ծրագրի ստեղծման բայթկոդի այդպիսի տարբերակը պարուանկում է մեծ քանակությամբ հրամններ, քան ռեգիստրային վիրտուալ մեքեանայի բայթկոդը, որի պատճառով ինտերպրետատորը պետք է իրագործի ավելի շատ անուղղակի անցումներ, որի համար վատ է աշխատում անցումների կանխատեսումը ( branch prediction) ։ Ռեգիստրային վիրտուալ մեքենաների բայթկոդը ունի քիչ հրահանգների քանակություն համեմատած ստեկայի բայթկոդերի հետ, մոտավորապես երկու անգամ քիչ, իսկ ինտերպրետատորը՝ տասնյակ տոկոսով ավելի արագ։ Նաև ստեկային մեքենայի բայթկոդը տարվող օպտիմիզացիայի համար դժվար է (արտահայտությունները դառնում են թաքնված, կապակցված հրամանները չխմբավորված, արտահայտությունները բաշխվում են մի քանի բազային բլոկների ) և պահանջում է ստուգել իրականցվող ստեկի կոռեկտությունը։
Հղումներ
Կատեգորիա:Համակարգիչ
Դանիիլ Գլեյխենգաուզ
Դանիիլ Մարկովիչ Գլեյխենգաուզը (Gleikhengauz կամ Gleichenhaus, Даниил Маркович Глейхенгауз, ) նախկինում ռուս զուգասահորդ և մենասահորդ է։ Որպես մենասահորդ՝ նա 2007 թվականի Ռուսաստանի ազգային պատանեկան առաջնության բրոնզե մեդալակիր է։ Մրցել է նաև 2007 թվականի աշխարհի պատանեկան առաջնությանը՝ զբաղեցնելով 19-րդ տեղը։ Նրա մարզիչը Վիկտոր Կուդրյավցևն էր ։
Որպես զուգասահորդ՝ Գլեյխենգաուզը սկսեց մրցել 2010-11 մրցաշրջանում Քսենիա Կորոբկովայի հետ միասին։ Նրանց միջազգային առաջնելույթը տեղի է ունցել մրցութային հաջորդ մրցաշրջանում, որի ընթացքում նրանք արժանացան պատանեկան տիտղոսին Հյուսիսային Ռայն-Վեստֆալիայի գավաթը (NRW Trophy) միջազգային մրցույթի ժամանակ։ Նրանց մարզիչներն Ալեքսանդր Ժուլինն ու Օլեգ Վոլոկովն էին։
Հոր մահից հետո Գլեյխենգաուզն անցյալում թողեց մրցութային կարիերան և սկսեց ելույթ ունենալ Իլյա Ավերբուխի սառցե ներկայացումներում։ Ավելի ուշ նա դարձավ մարզիչ, իսկ 2014 թվականին միացավ Էթերի Տուտբերիձեի թիմին Սամբո-70-ում (Մոսկվա) որպես պարուսույց-բեմադրիչ։ Նրա մայր Լյուդմիլա Բորիսովնա Շալաշովան՝ նախկինում բալետի պարուհի և պարուսույց, որը նույնպես աշխատել է Էթերի Տուտբերիձեի թիմում, մահացել է 2019 թվականի օգոստոսի 29-ին։
Նվաճումներ
Գեղասահքի պատանեկան Գրան պրի (ISU Junior Grand Prix)
Արտաքին հղումներ
Կատեգորիա:Ռուս գեղասահորդներ
Գրանուլեմատոզ պոլիանգիիտով
ԳՊԱ-ի առաջացման պատճառն անհայտ է ։ Ենթադրվում է, որ գենետիկան դեր ունի հիվանդության զարգացման մեջ, չնայած որ ժառանգելիությունը բավականին ցածր է թվում ։
Եվրոպայում նոր դեպքերի թիվը գնահատվում է 2,1-14,4՝ 1,000,000 բնակչության հաշվով ։ Ճապոնացիների և աֆրոամերիկացիներ շրջանում ԳՊԱ-ն ավելի հազվադեպ է հանդիպում, իսկ ավելի հաճախ այն նկարագրվում է հյուսիսեվրոպական ծագում ունեցող մարդկանց մոտ ։ ԱՄՆ-ում նկարագրվում է ԳՊԱ-ի 3 դեպք՝ 100,000 բնակչության հաշվով և այն կանանց և տղամարդկանց հավասարապես է ախտահարում ։
Պատճառներ
ԳՊԱ-ի առաջացման պատճառները հայտնի չեն, չնայած որ, միկրոօրգանիզմները, ինչպես օրինակ բակտերիաներն ու վիրուսները, այնպես ինչպես գենետիկան, դեր ունեն հիվանդության ախտածագման մեջ ։
Ախտաֆիզիոլոգիա
ԳՊԱ-ի դասական մանրադիտակային պատկերը ներառում է արյունատար անոթների բորբոքում՝ զուգակցված թույլ ձևավորված գրանուլեմաների, մեռուկի և բազմաթիվ հսկա բջիջների հետ ։ Կա վարկած, որ Staphylococcus aureus -ի բակտերիալ գաղութացումը նպաստող գործոն է աուտոիմունիտետի զարգացման համար ։ Որոշ իմուն համակարգի հետ կապված գեներ, ինչպես օրինակ PTPN22, CTLA4 և հյուսվածքային համատեղելիության անտիգեն (ՀՀԱ), կարող են ազդեցություն ունենալ ԳՊԱ-ի զարգացման գործում ։
Ներկայումս լայն տարածում է գտել այն գաղափարը, որ հականեյտրոֆիլային ցիտոպլազմատիկ հակամարմինները (ANCAs) պատասխանատու են ԳՊԱ-ի ժամանակ բորբոքման համար ։ ԳՊԱ-ի դեպքում ամենատիպիկ ANCAs-ը նրանք են, որոնք փոխազդում են պրոտեինազ 3-ի հետ, որն արտադրվում է նեյտրոֆիլային գրանուլոցիտներում ։ In vitro  հետազոտություններից հայտնի է դարձել, որ ANCAs-ը կարող են ակտիվացնել նեյտրոֆիլներին, բարձրացնել նրանց ադհեզիան էնդոթելին և խթանել հատիկազերծումը, որը կարող է վնասել էնդոթելի բջիջները։ ՏԵսականորեն այս երևույթը կարող է հանգեցնել արյունատար անոթների, մասնավորապես արտերիոլների տարածուն վնասմանը ։
Ախտորոշում
Գրանուլեմատոզ պոլիանգիիտով սովորաբար կասկածվում է միայն այն դեպքերում, երբ մարդը երկար ժամանակ անհասկանալի ախտանիշներ ունի։  ANCAs-ի որոշումը կարող է օգնել ախտորոշելուն, սակայն դրական պատասխանը միանշանակ չէ, իսկ բացասականը դեռ չի բացառում հիվանդության առկայությունը։ ԳՊԱ-ով հիվանդների ավելի քան 90%-ի մոտ ANCAs թեսթը դրական է ։ Ցիտոպլազան ներկվող ANCAs-ը, որոնք փոխազդում են նեյտրոֆիլների (արյան սպիտակ բջիջներ) պրոտեինազ 3-ի հետ ևս կապված են ԳՊԱ-ի հետ ։ Ականջների, քթի և կոկորդի ներգրավումը առավել բնորոշ է գրանուլեմատոզին պոլիանգիիտով, քան նման ընթացքով մանրադիտակային պոլիանգիիտին ։
Եթե հիվանդի մոտ առկա են երիկամների ախտահարման կամ մաշկային վասկուլիտի նշաններ, ապա իրականացվում է երիկամների կենսազննում։ Ավելի հազվադեպ կարիք է լինում թորակոսկոպիկ թոքերի կենսազննում կատարել։ Հյուսվածաբանական հետազոտությունը ցույց է տալիս լեյկոցիտոկլաստիկ վասկուլիտ` մեռուկային փոփոխություններով, և գրանուլեմատոզ բորբոքում (տիպիկ լեյկոցիտների կուտակում)։ Այս գրանուլեմաների պատճառով է, որ հիվանդությունը կոչվում է գրանուլեմտոզ պոլիանգիիտով, չնայած որ դա սպեցիֆիկ նշան չէ։ Սակայն մեռուկային գրանուլեմաները համարվում են տարբերակիչ նշան այս հիվանդության համար։ Այնուամենայնիվ, կենսազննման պատասխանները 50% դեպքերում կարող են ոչ սպեցիֆիկ լինել ԳՊԱ-ի ախտորոշման համար ։
Դասակարգում
ԳՊԱ-ն պատկանում է վասկուլիտային հիվանդությունների խմբին, որոնք կոչվում են համակարգային վասկուլիտներ կամ նեկրոզացնող վասկուլոպաթիաներ, որոնցից յուրաքանչյուրը բնութագրվում է արյան մեջ շրջանառող ոչ նորմալ տիպի հակամարմինների՝ ANCAs-ի (հականեյտրոֆիլային ցիտոպլազմատիկ հակամարմինների) աուտոիմուն գրոհով՝ ընդդեմ միջին տրամաչափի անոթների։ Բացի ԳՊԱ-ից այս խմբում ներառված են նաև էոզինոֆիլ գրանուլեմատոզ պոլիանգիիտը, և միկրոսկոպիկ պոլիանգիիտը ։ Չնայած որ ԳՊԱ-ն ախտահարում է մանր և միջին տրամաչափի անոթներ, այն ներառված է մանր անոթների վասկուլիտների խմբում ըստ  Չափել Հիլլի համակարգի ։
Չափանիշներ
ԳՊԱ-ի դասակարգումը ընդունվել է 1990 թվականին Ամերիկյան Ռևմատոլոգիայի Քոլեջի կողմից։ Այս չափորոշիչները ոչ թե ախտորոշելու, այլ ռանդոմիզացված հետազոտություններում ներառելու համար են։ 2 և ավելի դրական չափորոշիչներն ունեն 88,2% զգայունություն և 92% յուրահատկությաուն ԳՊԱ-ի բնութագրման համար ։
Ըստ Չափել Հիլլի Համաձայնության Համաժողովի համակարգային վասկուլիտների անվանակարգման (1992) համաձայն, ԳՊԱ-ի ախտորոշման համար անհրաժեշտ է ․
Մի շարք հետազոտողներ համեմատել են Ամերիկյան Ռևմատոլոգների Քոլեջի և Չափել Հիլլի չափանիշները ։
Բուժում
ԳՊԱ-ի բուժումը կախված է ծանրության աստիճանից և ախտահարված օրգաններից ։
Հիվանդության ծանր ձև
ԳՊԱ-ի բուժման ստանդարտ մեթոդը ախտադադարի հասնելն է իմունոսուպրեսիվ դեղորայքով, ինչպես օրինակ, ռիտուքսիմաբով կամ ցիկլոֆոսֆամիդով՝ զուգակցված կորտիկոստերոիդների հետ ։ Պլազմաֆերեզը երբեմն ցուցված է ԳՊԱ-ի շատ ծանր դրսևորումների դեպքում, ինչպիսիք են օրինակ տարածուն ալվեոլյար արյունազեղումները և արագ զարգացող գլոմերուլոնեֆրիտը (հայտնի է որպես թոք-երիկամային համախտանիշ) ։ Պլազմաֆերեզի կիրառումը սուր երիկամային անբավարարություն (երիկամային վասկուլիտ) ունեցող հիվանդների մոտ կարող է նվազեցնել երիկամային անբավարարության վերջին աստիճանի զարգացման տեմպը երեք ամսվա ընթացքում ։
ԳՊԱ-ի ախտադադարին հասնելու համար արդյունավետ են ներքին ընդունման (per os) և ներերակային ընդունված ցիկլոֆոսֆամիդը։ Ցիկլոֆոսֆամիդի 2մգ/կգ/օր դեղաչափով ներքին ընդունումը երկար տարիներ բուժման դասական եղանակն է․ այս եղանակը ավելի քան 75% հիվանդների մոտ բերեց ախտադադարի առաջացմանը, սակայն ունի նշանակալի տոքսիկություն, ներառյալ անպտղություն, միզապարկի բորբոքում և արյունահոսություն, ինչպես նաև միզապարկի քաղցկեղ ։ Այնուամենայնիվ, ցիկլոֆոսֆամիդի հարվածային դեղաչափի ներերակային ներմուծումը համարվում է հավասարաչափ արդյունավետ ախտադադարի հասնելու համար և իջեցնում է արյան ոչ նորմալ լեյկոցիտների քանակությունը 1/3-ով ։ Սակայն հիվանդության նոր գրոհները ցիկլոֆոսֆամիդի ներերակային ներմուծման դեպքում ավելի շատ են, քան ներքին ընդունման պարագայում ։ Լեյկոցիտների հաճախակի կտրուկ նվազող քանակների պատճառով Pneumocystis jirovecii-ի հարուցած թոքաբորբը համարվում է տարածված բարդություն և խորհուրդ է տրվում կանխարգելել այս հարուցչի ներթափանցումը ։
Ախտադադարի հասնելու համար ցիկլոֆոսֆամիդը կարող է փոխարինվել ռիտուքսիմաբով, քանի որ ունի նույնանման արդյունավետություն և նմանատիպ կողմնակի ազդեցություններ ։ Կորտիկոստերոիդների դեղաչափը շատ դանդաղ է նվազում՝ ամիսների ընթացքում, իջեցնելով հիվանդության նոր գրոհների առաջացման հավանականությունը։ Երբ հիվանդը բարելավել է վիճակը և հասել ախտադադարի փուլին, բուժման նպատակը դառնում է ախտադադարի տևողության երկարացումը և նոր գրոհների կանխումը։ Օգտագործվում են ավելի քիչ տոքսիկ դեղանյութեր, ինչպես օրինակ, ռիտուքսիմաբ, մետոտրեքսատ, ազաթիոպրին, լեֆլունոմիդ կամ միկոֆենոլատ մոֆետիլ ։ Ուռուցքի մեռուկացման գործոնի (ՈՒՄԳ) արգելակիչները, ինչպես օրինակ, Էտաներսեպտը, արդյունավետ չեն և խորհուրդ չի տրվում կանոնավոր օգտագործման համար ։
Հիվանդության չափավոր ձև
Առանց օրգանների վնասման վտանգի հիվանդության տարածուն ձևերի ժամանակ ախտադադարի կարելի է հասնել մետոտրեքսատի և կորտիկոստերոիդների կիրառումով, որտեղ ստերոիդի դեղաչափը նվազեցվում է ախտադադարի հասնելուց հետո, իսկ մետոտրեքսատը կիրառվում է որպես պահպանողական թերապիա։ Հիվանդության լոկալիզացված՝ քթի և հարակից խոռոչների ախտահարումով դեպքերի ժամանակ կատարվում է քթի խոռոչի լվացում,կիրառվում են քթային կորտիկոստերոիդներ և հակաբիոտիկներ, եթե առկա է վարակ ։ Եթե կա քթի միջնապատի պերֆորացիա, ապա ցուցված է վիրահատական միջամտություն ։
Տրիմետոպրիմ/սուլֆամետաքսազոլ զուգակցումը առաջարկված է օգտագործել գրոհները կանխելու համար, չնայած որ 2015 թվականի Քոքրանի անդրադարձը չի հաստատել, որ այս զույգը ավելի արդյունավետ է ։
Կանխատեսում
Մինչ բուժման ժամանակակից մեթոդների ի հայտ գալը 2 տարվա ապրելիությունը ոչ ավելին էր քան 10%, իսկ միջին ապրելիությունը 5 ամիս ։ Մահը սովորաբար վրա է հասնում ուրեմիայից կամ շնչառական անբավարությունից ։ Վերանայված 5 գործոնային համակարգը կապված է 5 տարվա մահացությունից ԳՊԱ-ից և հիմնված է հետևյալ չափանիշների վրա․ 65-ից բարձր տարիք, սրտային ախտանշաններ, ստամոքսաղիքային համակարգի ներգրավվածություն, քրոնիկ երիկամային անբավարարություն և ականջի, քթի, կոկորդի ախտանիշների բացակայություն ։
Կորտիկոստերոիդներով և ցիկլոֆոսֆամիդով 5 տարվա ապրելությունը ավելի քան 80% է ։ Տարածված են երկարաժամկետ բարդությունները, ինչպես օրինակ, քրոնիկ երիկամային անբավարարություն, լսողության կորուստ և խլություն ։ Հիվանդության նոր գրոհի հավանականությունը բարձր է այն հիվանդների մոտ, որոնց հակա-պրոտեինազ 3 ANCA հակամարմինները դրական են եղել, ինչպես նաև ավելի բարձր է, քան միկրոսկոպիկ պոլիանգիիտի դեպքում ։
Ներկայումս դեղորայքի տոքսիկությունը ավելի մանրակրկիտ է հսկվում և երկարատև ախտադադարները ավելի հավանական են։ Որոշ հիվանդներ կարող են ապրել հարաբերականորեն նորմալ կյանքով և ունենալ ավելի քան 20 տարի տևող ախտադադարի փուլ ։
Համաճարակաբանություն
Հիվանդացությունը կազմում է տարեկան 10-20 դեպք՝ 1,000,000 բնակչության հաշվով ։ Այն բավականին ցածր է Ճապոնիայում և աֆրո-ամերիկացիների մոտ ։
Պատմություն
Հիվանդությունը առաջին անգամ նկարագրել է շոտլանդացի քիթ-կոկորդ-ականջաբան Փիթեր ՄքԲրայդը (1854–1946) 1897թվականին BMJ հոդվածում, որն անվանվել էր «Քթի և դեմքի արագ քայքայվող դեպքի լուսանկարներ» ։ Հայնց Կառլ Էռնստ Քլինգերը (born 1907) ավելացրեց հիվանդության ախտաբանական կառուցվածքի հետ կապված տեղեկություններ։ Հիվանդությունը սկզբում կոչվում էր պաթերգիկ գրանուլեմատոզ ։ Հիվանդությունը մինչ օրս, երբեմն, շփոթում են  միջին գծի մահացու գրանուլեմայի և լիմֆատոիդ գրանուլեմատոզի՝ չարորակ լիմֆոմաների հետ ։
Ամբողջական կլինիկական պատկերը առաջին անգամ նկարագրել է Ֆրիդրիխ Վեգեները (1907–1990), գերմանացի ախտաբան, իր 1936 ը 1939 թվականների զեկույցներում, որի պատճառով էլ հիվանդությունն անվանվեց Վեգեների գրանուլեմատոզ ։
2006 թվականին Ալեքսանդր Վոյվոդը (Պրեստոն, Միացյալ Թագավորություն) և Էրիկ Մաթեսոն (Մեյո հիվանդանոց, ԱՄՆ) հետաքննել են Վեգեների անցյալը և հայտնաբերել, որ նա իր կարիերայի ինչ-որ շրջանում եղել է նացիստական ռեժիմի հետևորդ։ Նա հարձակողական ջոկատի անդամ էր և աշխատում էր գրասենյակում, որտեղ հրեաների վրա փորձեր էին արվում ։ Նրանց հետաքննությունից պարզ էր դարձել նաև, որ Վեգեները հետախուզման մեջ է եղել լեհական իշխանությունների կողմից, և, որ նրա փաստաթղթերը փոխանցվել է ՄԱԿ-ի ռազմական հանցագործությունների հանձնաժողովին։ Բացի այդ Վեգեները աշխատել է նաև Լոդս ցեղասպանությանը անուղղակիորեն մոտ։ Նրանց հետազոտության արդյունքում կասկածի տակ դրվեց Վեգեների մասնագիտական գործունեությունը։ Նրանք առաջարկեցին հրաժարվել հիվանդությունը նրա անունով կոչելուց և, որպես այլընտրանքային տարբերակ առաջարկեցին «ANCA-ասոցացված գրանուլեմատոզ վասկուլիտ» անվանումը ։ Այդ պահից ի վեր հեղինակները որոշեցին հրաժարվել էպոնիմների կիրառումից ։ 2011 թվականին, Ռևմատոլոգների Ամերիակյան Քոլեջը, Նեֆրոլոգների Ամերիկյան Ասոցիացիան և Եվրոպական Միությունն Ընդդեմ Ռևմատիզմի որոշեցին հիվանդությունը վերանվանել գրանուլեմատոզ պոլիանգիիտով ։ Սակայն նախկին անվանումը շարունակում է լայնորեն կիրառվել, չնայած փոփոխության վերաբերյալ համաձայնության ։
Ծանոթագրություններ
Կատեգորիա:Հոդաբորբեր Կատեգորիա:Աուտոիմուն հիվանդություններ Կատեգորիա:Թոքերի հիվանդություններ Կատեգորիա:Նեֆրոլոգիա Կատեգորիա:Ռևմատոլոգիա Կատեգորիա:Շարակցական հյուսվածքի համակարգային խանգարումներ Կատեգորիա:Անոթային հիվանդություններ
Պապ (այլ կիրառումներ)
Պապ եզրը կարող է վերաբերել.
Փրփուր (ֆիլմ)
Փրփուր (Пена), խորհրդային երգիծական կինոկատակերգություն, որը նկարահանվել է 1979 թվականին ռեժիսոր Ալեքսանդր Ստեֆանովիչի կողմից, ըստ Սերգեյ Միխալկովի համանուն պիեսի։ Ֆիլմը սուր ծաղրի է ենթարկում խորհրդային նոմենկլատուրայի բարքերը։
Քեչաչիօկլի Մուհամմադ
Կենսագրություն
Քեչաչիօկլի Մուհամմադը ծնվել է 1864 թվականին ։ Նա առանձնահատուկ դեր է խաղացել Ադրբեջանի երաժշտական ​​մշակույթի զարգացման գործում։ Նա երգելու արվեստը սովորել է Խառաթ Գուլիի և խանենդե Մաշադի Իսիի դպրոցում։ Երգելու հետ մեկտեղ նա զբաղվել է նաև մանկավարժական գործունեությամբ։ 1926 թվականին հրավիրվել է Ադրբեջանի պետական ​​ֆիլհարմոնիա Ու.Հաջիբեկովի կողմից։ Քեչաչիօկլի Մուհամմադի երգացանկում հատուկ տեղ են զբաղեցնում «Մահուր-հինդի», «Ռաստ», «Ջահարգյահ», «Ղարաբաղի շիքյաստա», «Շուռ» և այլ մուղամներ  ։
Փրփուր (ֆիլմ)
Սյուժե
Խորհրդային խոշոր պաշտոնյա Մախոնինը (Անատոլի Պապանով) մասնագիտական նկատառումներից ելնելով որոշում է ինքն իր համար գիտական աստիճան ստեղծել։ Նրան ծառայում է կեղծ գիտական աշխատանքների ընդհատակյա ընկերությունը։
Քեչաչիօկլի Մուհամմադ
Կենսագրություն
Քեչաչիօկլի Մուհամմադը մահացել է 1940 թվականի նոյեմբերի 20-ին Ղուբայում ։
Փրփուր (ֆիլմ)
Սյուժե
Ճաշկերույթի ժամանակ, երբ նշվում է գիտությունների նորաթուխ դոկտորի գիտական աստիճանը, պարզվում է, որ սուր թեմաներով հոդվածներ գրող նրա լրագրող ապագա փեսան (Եվգենի Ստեբլով) որպես նոր ֆելիետոնի թեմա է ընտրել կեղծ գիտական աշխատանքների պատրաստումը։ Մախոնինը, որին սպառնում է բացահայտումը, օգտագործում է իր կապերը` փորձելով կանխել այս հրապարակումը։ Նախ հրապարակումը «վերևից եկած զանգով» չեղարկվում է, բայց այնուամենայնիվ, ո՞վ կհաղթի` ճշմարտությունը փնտրող լրագրողը թե՞ ճարպիկ պաշտոնյան։ Վերջաբանը պարզված չէ։
Քեչաչիօկլի Մուհամմադ
Ծանոթագրություններ
Կատեգորիա:Ադրբեջանցի երգիչներ Կատեգորիա:Խանենդե
Փրփուր (ֆիլմ)
Արձագանքներ
The New York Times թերթն իր 1979 թվականի դեկտեմբերի 2-ի համարում (հեղինակ` Էնտոնի Օսթին) ֆիլմի մասին արձագանքի մեջ նշել է.
Առուվելյա (գյուղ, Վիննի շրջան)
Առուվելյա (Aruvälja), գյուղ Էստոնիայի Լյաենե-Վիրումաա նահանգի Վիննի շրջանում։
2011 թվականի տվյալներով գյուղում բնակվում էր 26 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Վիննի շրջանի բնակավայրեր Կատեգորիա:Էստոնիայի գյուղեր
Պոկրովկա-Օզերկի
Բնակչությունը 2009 թվականին գրանցված տվյալներով կազմում էր 20 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ստերլիտամակսկի շրջանի բնակավայրեր
Իշլյա
Իշլյա (Ишля, Ишле), գյուղ Ռուսաստանի, Բաշկորտոստան հանրապետության Բելորեցկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բելորեցկի շրջանի բնակավայրեր
Սայադյան
Սայադյան, հայկական ազգանուն
Հայտնի կրողներ
Կառլոս (Կառլեն) Միշայի Սայադյան, հայ նկարիչ։
Հայկ Լենիկի Սայադյան (մայիսի 28, 1980, Վայք, Վայոց Ձոր), նկարիչ, անիմացիոն ֆիլմերի հեղինակ և ռեժիսոր, գովազդային ու երաժշտական անիմացիոն հոլովակների ռեժիսոր, գրող, կոմպոզիտոր
Սոֆյա Ռոբերտի Սայադյան (1981, հունիսի 28, Երևան), հայ օպերային երգչուհի, սոպրանո։
Ծանոթագրություններ
Կատեգորիա:Հայկական ազգանուններ
(4864) Նիմոյ
(4864) Նիմոյ (Nimoy), աստերոիդ աստերոիդների հիմնական գոտում։ Հայտնաբերվել է 1988 թվականի սեպտեմբերի 2-ին Անրի Դեբեոնի կողմից Լա Սիլյայում ։
Միջին հեռավորությունը Արեգակից կազմում է 2,470392 ա. մ., առավելագույնը մոտենում է 2,0341 ա. մ. հեռավորության վրա և հեռանում 2,9066 ա. մ. ։ Արեգակի շուրջ մեկ ամբողջական պտույտ է կատարում 1418,23 երկրային օրվա ընթացքում, իր ուղեծրով շարժվելով միջինում 0,253837 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,62° անկյուն։
Արտաքին հղումներ
Կատեգորիա:1988 թվականին հայտնաբերված աստղագիտական մարմիններ Կատեգորիա:Անրի Դեբեոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Եթովպական ոզնի
Եթովպական ոզնի, ոզնիների ընտանիքին պատկանող կաթնասուն կենդանատեսակ ։
Իվան Պիրիս
Սան Պաուլու
Պիրիսը իր նոր թիմին միացավ 2011 թվականի Ամերիկայի գավաթի խաղարկությունից հետո։ Սան Պաուլուի փոխնախագահը կիսվեց ֆուտբոլիստի մասին իր տպավորություններով ակումբի պաշտոնական կայքին. «Մի քանի ամսվա աշխատանքներից հետո ակնհայտ կդառնա այս ֆուտբոլիստի որակները և կարծում եմ, որ այս ֆուտբոլիստի հաջողությունները կուրախացնեն մեզ։ Պիրիսը երիտասարդ ֆուտբոլիստ է, ով ունի մեծ պոտենցիալ։»
Եթովպական ոզնի
Չորասեր կենդանի է և տարածված է հիմնականում անապատային և կիսաանապատային կլիմայական գոտում գտնվող պետությունների տարածքներում։
Իվան Պիրիս
Ռոմա
2012 թվականի օգոստոսի 1-ին Պիրիսը վարձավճարով տեղափոխվեց իտալական Ռոմա, որտեղ նա պետք է ստանար 0, 7 միլիոն եվրո, ինչպես նաև 2012/13 մրցաշրջանի ավարտին իտալական կողմը իրավունք էր վերապահում գնել ֆուտբոլիստի ամբողջական տրանսֆերը 4 միլիոն եվրոյով։
Եթովպական ոզնի
Տարածվածություն
Տարածված է անապատային և կիսաանապատային կլիմայական գոտիներում։ Ապրում է արաբական պետությունների տարածքներում։
Իվան Պիրիս
Միջազգային կարիերա
Ամերիկայի գավաթի 2011 թվականի խաղարկությունում Պիրիսը հանդես էր գալիս Պարագվայի հավաքականում, թիմը նրա հետ միասին հասավ մինչև եզրափակիչ, կիսաեզրափակիչում Պարագվայը հաղթեց Վենեսուելային, սակայն եզրափակիչ խաղում 3-0 հաշվով պարտություն կրեց հարևան Ուրուգվայի հավաքականից։
Եթովպական ոզնի
Տարածվածություն
Տարածման արեալը ընդգրկում է գրեթե ամբողջ Արաբական թերակղզին և Հյուսիսային Աֆրիկայի մի փոքր հատված՝ այդ թվում Եգիպտոսի և Լիբիայի հյուսիսային ափամերձ հատվածը։
Իվան Պիրիս
Նվաճումներ
Կատեգորիա:Պարագվայցի ֆուտբոլիստներ Կատեգորիա:1989 ծնունդներ Կատեգորիա:Ռոմայի ֆուտբոլիստներ Կատեգորիա:Մարտի 10 ծնունդներ Կատեգորիա:Ֆուտբոլի պաշտպաններ Կատեգորիա:Սերո Պորտենյոյի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Եթովպական ոզնի
Տարածվածություն
Ապրում է հիմնականում անապատներում։ Ապրում է Արևմտյան Սահարայի, Թունիսի, Եգիպտոսի, Եթովպիայի, Սիրիայի, Իրաքի, Հորդանանի, Արաբական Միացյալ Էմիրությունների, Եմենի, Օմանի, Սաուդյան Արաբիայի և Քուվեյթի տարածքներում։
Որոշ պոպուլյացիաներ հայտաբերվել են նաև Իրանի արևմուտքում՝ Իրաքի հետ սահմանի մոտ։ Սուդանում և Իսրայելում ապրում են մեկուսացված պոպուլյացիաներով։
Նկարագրություն
Մարմնի երկարությունը կազմում է 15-25 սմ, որը միջինում կազմում է 18,5 սմ։ Պոչը կարճ է և ունի 1-4 սմ երկարություն և շատ դեպքերում նկատելի չէ։
Կաթնասունների քաշը բավականին չնչին է՝ 400-ից առավելագույնը 700 գրամ։ Ունեն մարմնի համաչափ կառուցվածք։ Ոզնու ասեղները ունեն վառ շագանակագույն գունավորորում։
Ճակատը և կոկորդային հատվածը առավելապես սպիտակ են։ Ականջները կլորացած են և մարդու աչքի համար հստակ տեսանելի։ Ոտքերը կարճ են և ունեն մուգ գույն։
Ծանոթագրություններ
Կատեգորիա:Միջին Արևելքի կաթնասուններ
Ջելո (գետ)
Ջելո, գետ Ռուսաստանում, հոսում է Ալթայի հանրապետությունում։ Գետի ակունքը գտնվում է Չագան Ուզան գետի ափից 47 կմ ձախ։ Գետի երկարություն 17 կմ է։
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Ջեմմա Արթերթոն
Կենսագրություն
Ջեմմա Արթերթոնը ծնվել է Գրեյվսենդում (Քենթ կոմսություն, Անգլիա, Մեծ Բրիտանիա), զոդողի և հավաքարարուհու ընտանիքում։ Նա ունի կրտսեր քույր՝ Հաննա Ջեյն Արթերթոն։
Սովորել է Գրեյվսենդի աղջիկների միջնակարգ դպրոցում Պիլամ Ռոուդում և հաճախել է բեմական վարպետության դասընթացների։ 16 տարեկան հասակում նա թողնում է դպրոցը և ընդունվում քոլեջ, սակայն այնտեղ ևս երկար չի մնում և ստանալով ուսումը շարունակելու դրամաշնորհ, տեղափոխվում է դրամատիկական արվեստի Թագավորական ակադեմիա, ավարտելով դասընթացն 2007 թվականին։
Կարիերա
2007 թվականին Արթերթոնը ստանում է առաջին դերը Սթիվեն Պոլիակոֆի «Մերիի գերեվարումը» («Capturing Mary») հեռուստադրամայում, երբ սովորում էր դրամատիկական ակադեմիայում։ Ավելի ուշ, հուլիսին, կայանում է նրա նորամուտը բեմում, նա խաղում է Ռոզալինդային շեքսպիրյան «Սիրո անպտուղ ջանքերը» պիեսում, Լոնդոնի «Գլոբուս» թատրոնում։ Նույն թվականին մեկնարկում է նրա կինոկարիերան՝ Օլիվեր Պարկերի և Բարնաբի Թոմփսոնի «Համադասարանցիները» («St. Trinian's») կինոկատակերգությունում դերասանուհին ստանում է Կելիի դերը։ Այնուհետև հետևում է դեր «Երեքը դուրս թռչելիս» («Three and Out») կինոկատակերգությունում։
Արթերթոնը նկարահանվել է Ջայմս Բոնդի մասին պատմող «Գթասրտության քվանտ» («Quantum of Solace») ֆիլմում, որտեղ խաղացել է Սթրոբերի Ֆիլդս անվանումոն կերպարի դերը։ Ֆիլմի թողարկումից հետո, 2008 թվականի հոկտեմբերին, Արթերթոնը դառնում է Bond Girl 007 от Avon նոր օծանելիքի դեմքը։
Նաև դերասանուհին հայտնվում է հանրահայտ ռեժիսոր Գայ Ռիչիի «Ռոք-ն-ռոլի երաժիշտը» («RocknRolla») դետեկտիվ ֆիլմում և Ռիչարդ Կյորտիսի 1960-ական թվականների բրիտանական ծովահենային «Ռոք ալիք» ռադիոշոուի դիջեյների մասին պատմող կատակերգական կինոպատմությունում։ 2010 թվականին նա նորամուտն է նշում Վեստ Էնդի թատրոնի բեմում՝ The Little Dog Laughed ներկայացման մեջ, բեմադրված Դուգլաս Խարտեր Բինի համանուն պիեսի ։ Նույն թվականին հայտնի է դառնում, որ Արթերթոնը հանդես կգա Քեթրին Էռնշոի դերում Էմիլի Բրոնտեի «Ամպրոպային լեռնանցք» վեպի նոր էկրանավորումում, սակայն հետագայում դերասանուհին լքում է նախագիծը ։
Անձնական կյանք
2010 թվականի հունիսի 5-ից Ջեմման ամուսնացած է բրիտանական ֆեշն-ընկերության վաճառքի գծով մենեջեր Ստեֆանո Կատելիի հետ, որի հետ նա միասին չի ապրում 2012 թվականի վերջից։
Ծանոթագրություններ
Կատեգորիա:Հոլիվուդյան դերասաններ Կատեգորիա:Անգլիացի կինոդերասանուհիներ Կատեգորիա:Բրիտանացի հեռուստատեսային դերասանուհիներ Կատեգորիա:21-րդ դարի անգլիացի դերասանուհիներ Կատեգորիա:Դրամատիկական արվեստի թագավորական ակադեմիայի շրջանավարտներ
Տեր-Ղազարյան
Տեր-Ղազարյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Պոլյան
2001 թվականի տվյալներով Պոլյան գյուղում բնակվում էր 466 մարդ։ Բնակավայրը զբաղեցնում է 1,7 կմ² տարածք։ Բնակչության խտությունը կազմում էր 274,12 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Սլավուտայի շրջանի բնակավայրեր Կատեգորիա:Ուկրաինայի գյուղեր
Ռուսական առևտրա-արդյունաբերական բանկի շենք (Սամարա)
Ռուսական առևտրա-արդյունաբերական բանկի շենք (Здание Русского Торгово-Промышленного банка), Սամարայի տեսարժան վայրերից է։ Գտնվում է Կույբիշևի և Պիոներական փողոցների հատման վայրում։
Պատմություն
19-րդ դարի վերջում Դվորյանսկայա (Կույբիշև) և Վոսկրեսենսկայա փողոցների (Պիոներական) փողոցների անկյունում գտնվող շենքը պատկանում էր Կոժևնիկովին։ 1880-ական թվականներին նա շենքը վաճառեց առևտրական Ն. Ֆ. Դունաևին։ Տունը նրա սեփականությունն է եղել մինչև 1896 թվականը, հետագայում վաճառվել է Ռուսաստանի առևտրա- արդյունաբերական կոմերցիոն բանկին։
Բանկը մոսկվացի ճարտարապետ Ալեքսանդր Զելենկոյին, ով 1897-1900 թթ. բնակվում էր Սամարայում և աշխատում որպես քաղաքի ճարտարապետ,  հանձնարարել էր  մշակել շենքի վերակառուցման ծրագիր։ 1899 թվականին նեո-ռուսական ոճով ստեղծվեց շենքի նախագիծը։ Շենքը վերակառուցվեց, որից հետո տանիքի երկու անկյունում մեկ վրանաձև կտուր հայտնվեց։ Բանկի շենքի ճակատը կոպտատաշ քարով էր շարված և ուներ ծածկված պատշգամբ։
Հոկտեմբերյան հեղափոխությունից հետո նախկին բանկի շենքում տեղակայված էին տարբեր կազմակերպություններ, նախ`տարածաշրջանային տուբերկուլյոզային դիսպանսերը, ապա` թիվ 1 քաղաքի տուբերկուլյոզային դիսպանսերը։ Այժմ այս շենքում է գործում Սամարայի Ն. Վ. Պոստնիկովի անվան տուբերկուլոզի տարածաշրջանային կլինիկական։
1966 թվականի նոյեմբերի 19-ին Կույբիշևի շրջանային գործադիր կոմիտեի թիվ 617 որոշմամբ նախկին բանկի շենքը ստացել է տեղական ճարտարապետական հուշարձանի կարգավիճակ։ Վերջին տասնամյակների ընթացքում շենքը խարխլվել է, կորցրել է որոշ դեկորատիվ տարրեր, և վերականգնման անհրաժեշտություն կա։
Արտաքին հղումներ
Կատեգորիա:Սամարայի տեսարժան վայրեր Կատեգորիա:1900 հիմնադրումներ
Ջիգա
Ջիգա (giga, jig), հինավուրց արագ պար, առաջին անգամ հիշատակվել է 16-րդ դարում Բրիտանական կղզիներում ։ Երաժշտական չափը 3/8, 6/8, 9/8 կամ 12/8 (կախված է բազմազանությունից) ։ Ներկայումս ջիգան իռլանդական և շոտլանդական պարերի կատարման հիմնական մեղեդիներից մեկն է և սերտորեն նույնացվում է կելտական մշակույթի հետ։ Բրիտանական ջիգայից առաջացել է բարոկո ժիգա (gigue) արագ պարը, որը 17-րդ դարում տարածում է գտել Ֆրանսիայում։
Պատմություն
12-րդ դարում փոքրիկ ջութակին անվանել են ժիգա, որով նվագել են պարային երաժշտություն, որոնցից մեկն էլ ջիգա պարն է, որն իր անունը ստացել է այս գործիքի անվանումից ։
Սկզբնական շրջանում ջիգան եղել է զույգերով պար, սակայն նավաստիների շրջանում այն տարածում է գտել որպես զավեշտական բնույթի շատ արագ մենապար։ Ուիլյամ Շեքսպիրն իր պիեսներում շեշտել է ջիգայի խեղկատակային բնույթը ։ Շուտով ջիգան ներմուծվել է պրոֆեսիոնալ երաժշտություն նույնպես։ Այս անվանումով պիեսներ հանդիպում են վերջինելի և լյուտնյայի համար գրված 16-րդ դարի  անգլիական ժողովածուներում։ 17-րդ դարում ջիգան մտել է Արևմտյան Եվրոպայի շատ երկրների պարային կյանք, սակայն տարբեր երկրներում  զարգացումը տարբեր կերպ է ընթացել ։
17-18-րդ դարերի սահմանագծում իտալական ջիգան ձեռք է բերել համաեվրոպական նշանակություն։ Հենց այն էլ հնչում է Արկանջելո Կորելիի, Անտոնիո Վիվալդիի, Ժան Ֆիլիպ Ռամոյի նախադասական սոնատներում և սյուիտներում՝ հանդիսանալով եզրափակիչ մաս։ Բախի Բրանդենբուրգյան թիվ 5 կոնցերտի եզրափակիչ մասը՝ չունենալով ջիգայի նշանակություն, նույնպես դրսևորում է այս պարին հատուկ բնորոշումներ ։
18-րդ դարում Եվրոպական կենցաղ մտնող նոր պարերին զուգընթաց (մենուետ, գավոտ և այլն), ջիգան աստիճանաբար կորցրել էր իր նշանակությունը նաև պրոֆեսիոնալ երաժշտության մեջ։ Հետագայում ջիգան շարունակվել է կիրառվել հիմնականում ժողովրդի շրջանում և մինչ օրս հաջողությամբ պահպանվել է Իռլանդիայում և Շոտլանդիայում։
20-րդ դարում որոշ կոմպոզիտորներ կրկին անդրադարձել են ջիգային՝ որպես երաժշտական ժանրի։ Նրանց թվում են Կլոդ Դեբյուսին («Կերպարներ», 1912), Իգոր Ֆ․ Ստրավինսկին («Համերգային դուետ», 1932, սեպտետ, 1952-1953), Մաքս Ռեգերը (օրգան 36, 42, 131 էջ), Առնոլդ Շյոնբերգը (օրգան 25 և 29) ։
Ջիգան իռլանդական պարերում
Ջիգան համարվում է իռլանդական պարերի ամենատարածված մեղեդիներից մեկը։ Ներկայացվում է մի քանի տարբերակներով։ Երաժշտության արագությունից կախված, որոնցում կատարվում է պարը, առանձնացնում են սինգլ ջիգա, դաբլ ջիգա, տրեբլ ջիգա։ Կոշիկներից կախված՝ որով կատարվում է պարը, առանձնացնում են թեթև և ծանր ջիգա։ Առանձնակի կատարյալ տեսակ է սլիպ ջիգան, կատարվում է հատուկ 9/8 ռիթմով և բացառապես փափուկ կոշիկներով։
Սինգլ ջիգա
Սինգլ ջիգա (The Single Jig), ամենապարզ պարային երաժշտություններից մեկն է, պարում են 6/8 կամ հազվադեպ 12/8 երաժշտական չափով։ Ջիգայի այս տեսակը ԱՄՆ-ում անցկացվող Գելական (կելտական) փառատոններին լայնորեն տարածված չէ, սակայն դրա փոխարեն լայն տարածված է Եվրոպայում։ Մրցույթներում, որպես կանոն, ջիգա պարում են սկսնակ  և միջին  մակարդակ ունեցող մասնակիցները։ Սինգլ ջիգան կատարում են փափուկ կոշիկներով ։
Դաբլ ջիգա
Դաբլ ջիգա (The Double Jig), կարող է կատարվել ինչպես փափուկ կոշիկներով, այնպես էլ կոշտ կոշիկներով՝ ռիթմիկ հարվածներով։ Եթե այն կատարվում է կոշտ կոշիկներով, ապա երբեմն դա վերաբերում է հևի ջիգային, որի երաժշտական չափը 6/8 է ։
Տրեբլ ջիգա
Տրեբլ ջիգա (The Treble Jig), կատարվում է կոշտ կոշիկներով՝ 6/8 երաժշտական չափով։ Սա ավելի դանդաղ և չափավոր ջիգայի տարատեսակ է ։ Պարին բնորոշ են ցատկերը, պիրուետները և թափահարումները։ Պարային շատ ցանցեր կատարվում են եռակի ջիգայի ռիթմով՝ մասնավորապես Drunken Gauger, Blackthorne Stick, The Three Sea Captains, и St. Patrick’s Day։
Գելական փառատոնների ժամանակ մասնակիցներն պարտադիր կատարում են ավանդական և ոչ ավանդական (դանդաղ) եռակի ջիգա։ Նորեկները պարում են տրեբլ ջիգան ավանդական արագությամբ (92 հարված րոպեում), մինչդեռ ավելի առաջատար պարողները պետք է պարեն ոչ ավանդական ջիգա՝ (դանդաղ) րոպեում 73 հարված։ Կոշտ կոշիկներով կատարված կրկնակի և եռակի ջիգան, անվանում են հևի ջիգա (The Heavy Jig):
Սահող ջիգա
Սլիպ ջիգա (The Slip Jig), կատարվում է մինչև 9/8 երաժշտական չափով։ Ավելի երկար ֆրազաների շնորհիվ այս մեղեդին ավելի դանդաղ է, քան երաժշտական նույն քանակությամբ տակտերով կատարվող ռիլ կամ լայթ ջիգան։ Պարը կատարում են շատ բարձր դիրքով՝ «կիսամատների» վրա, և հաճախ անվանում են «իռլանդական բալետ»՝ նրբագեղ շարժումների պատճառով, որոնք ասես պարողին բեմից վեր են բարձրացնում ։
Սլիպ ջիգան հաճախ անվանում են սլայդ ջիգա կամ հոփ ջիգա ։ Բայց երբեմն սլայդ ջիգա են անվանում նաև սինգլ ջիգան ։
Արտաքին հղումներ
Կատեգորիա:Շոտլանդական պարեր Կատեգորիա:Ժողովրդական պարեր Կատեգորիա:Իռլանդական երաժշտություն Կատեգորիա:Պարեր Կատեգորիա:Իռլանդիայի մշակույթ Կատեգորիա:Երաժշտական ոճեր Կատեգորիա:Շոտլանդական մշակույթ Կատեգորիա:Ազգային երաժշտություն
Լճային խխունջ
Լճային խխունջ, աքրոլոքսիդների ընտանիքին պատկանող փափկամարմին կենդանի, որը գրանցված է Հայաստանի Հանրապետության Կարմիր գրքում։
Նկարագրություն
Գլխարկանման խեցին առանց պարույրագծի է։ Մինչև 8 մմ երկարությամբ խեցին երկու անգամ մեծ է իր լայնությունից և երեք անգամ` բարձրությունից։ Գագաթը գտնվում է խեցու ձախ կողմում ։
Տարածվածություն
Տարածված է Արևմտյան Սիբիրում, Ալթայում, Միջին Ասիայում, Եվրոպայում, Հյուսիսային Իրանում և Հայաստանում (Սևանա լիճ՝ Սևան քաղաք) ։
Էկոլոգիա
Ապրում է լճերում, լճակներում և հարթավայրային գետերի ափամերձ մասերում։ Հանդիպում է բույսերի ջրասույզ ցողունների և տերևների վրա։ Կենսաբանական առանձնահատկությունները հայտնի չեն ։
Պահպանություն
Կենդանին, որը Հայաստանում անհետացած է և վերջին անգամ հավաքվել է 1929 թվականին, բնության պահպանության միջազգային միության Կարմիր ցուցակում գրանցված է որպես կրիտիկական վիճակում գտնվող տեսակ։ Կենդանու համար վտանգ է հանդիսանում Սևանա լճի մակարդակի իջեցումը ։
Պահպանության գործողություններ չեն իրականացվում ։
Ծանոթագրություններ
Կատեգորիա:Կենդանիներ Կատեգորիա:Խխունջներ Կատեգորիա:ՀՀ Կարմիր գրքում գրանցված կենդանիներ Կատեգորիա:Աքրոլոքսիդներ Կատեգորիա:Նստաաչքավորներ Կատեգորիա:Կրիտիկական վիճակում գտնվող տեսակներ
Պոկրովո-Դանիլովկա
Պոկրովո-Դանիլովկա (Покрово-Даниловка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Ձամբրոնե
Ձամբրոնե  (Zambrone), կոմունա Իտալիայում, Կալաբրիա մարզում՝ Վիբո Վալենտիա գավառում։
Պոկրովո-Դանիլովկա
Բնակչությունը 2007 թվականին գրանցված տվյալներով կազմում էր 2 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռոսլավլսկի շրջանի բնակավայրեր
Ձամբրոնե
Բնակչությունը կազմում է 1736 մարդ, բնակչության խտությունը կազմում է 124 մարդ/կմ²։ Զբաղեցնում է 14 կմ² մակերես տարածք։ Փոստային ինդեքսն է՝ 88030։ Հեռախոսային կոդը՝ 0963։
Արտաքին հղումներ
Կատեգորիա:Իտալիայի բնակավայրեր
Հայաստանի պաուերլիֆտինգի ֆեդերացիա
'''
Հայաստանի պաուերլիֆտինգի ֆեդերացիա (Powerlifting Federation of Armenia), Հայաստանի Հանրապետությունում գործող ֆեդերացիա, որը զբաղվում է Հայաստանում, Արցախում, Սփյուռքում և Ջավախքում պաուերլիֆտինգի (ուժային եռամարտ) առաջնությունների կազմակերպմամբ և անցկացմամբ։ Մարզական ֆեդերացիան գրանցված է ՀՀ կրթության, գիտության, մշակույթի և սպորտի նախարարության պետական աջակցության ֆեդերացիաների կազմում ։
Պատմություն
Ֆեդերացիան հիմնադրվել է 2001 թվականին ՀՀ վաստակավոր մարզիչ, ՀՀ սպորտի վաստակավոր վարպետ, ՀՀ Ֆիզկուլտուրայի և սպորտի վաստակավոր գործիչ Գագիկ Սարոյանի նախաձեռնությամբ ։ Անվանվել է Հայաստանի պաուերլիֆտինգի ֆեդերացիա (ՀՊՖ), ունի ներկայացուցչություններ Հայաստանի բոլոր մարզերում։ Հանդես է գալիս միջազգային մրցահարթակներում։
Սկսած 20-րդ դարի 70-ական թվականներից ինչպես նախկին ԽՍՀՄ մի շարք խոշոր հանրապետություններում, այնպես էլ Հայաստանում վերստին զարթոնք ապրեցին ուժային մարզաձևերը, որոնք մեկ անվանումով կոչվեցին աթլետիզմ։
ՀՀ Սպիտակ քաղաքի ավերիչ երկրաշարժից հետո, 1988 թ․-ին, սպորտում արդեն լուրջ առաջընթացներ գրանցած, ՀՀ սպորտի վաստակավոր վարպետ, սպիտակցի մարզիկ ու մարզիչ Գագիկ Սարոյանը հավաքագրեց  երկրաշարժից տուժած անապահով և ծնողազուրկ երեխաներին, հաշմանդամներին, բացեց մարզական ակումբ,    որոնցով  և դրվեց ուժային եռամարտի հիմքը, նպատակ ունենալով նեցուկ լինել ազգային բանակին։
Իսկ 1990թ․-ին սպորտի վարպետ  Ռազմիկ   Այվազյանը հիմնադրեց աթլետիզմ մարզաձևերը, որի կազմում ներառվեցին 6 ուժային մարզաձևեր՝ բոդիբիլդինգ (կուլտուրիզմ), պաուերլիֆտինգ (ուժային եռամարտ), արմռեստլինգ (բազկամարտ), ծանրագնդամարտ, հաշմանդամների ուժային եռամարտ։
2001թ-ին պետական գրանցում ստացավ Հայաստանի պաուերլիֆտինգի ֆեդերացիան (ՀՊՖ)։ 2002թ-ին ՀՊՖ-ն դարձավ Միջազգային պաուերլիֆտինգի ֆեդերացիայի անդամ և սկցեց իր հաղթարշավը ողջ աշխարհով։
Ներկայումս մարզական ֆեդերացիան ունի շուրջ 40 մարզիչ և 3000 մարզիկ, ինչպես նաև ներկայացուցչություններ Երևան քաղաքում, Հայաստանի մարզերում, ինչպես նաև ՀՀ բուհերում և ուժային կառույցներում։ Համագործակցում է Հայաստանի «Հակադոպինգային գործակալություն» ՊՈԱԿ-ի հետ և պարբերաբար մասնակցում են դասընթացների և սեմինարների։
ՀՊՖ-ն անց է կացնում Հայաստանի պաուերլիֆտինգի առաջնություններ ՝ մեծահասակների, երիտասարդների, պատանիների, կանանց, հաշմանդամների, ուսանողական և դասախոսական։ Անց են կացվում նաև հուշամրցաշարեր, գավաթի առաջնություններ և ուսումնամարզական հավաքներ։ Մասնակցում են աշխարհի, Եվրոպայի, ԱՊՀ երկրների, և միջազգային մրցաշարերի։
Հայաստանի Պաուերլիֆտինգի ֆեդերացիայի կարգախոսն է՝ «Այսօրվա մարզիկը մեր վաղվա զինվորն է»։
ՀՊՖ տեխնիկական բնութագիր և կանոնակարգ
Հայաստանի պաուերլիֆտինգի ֆեդերացիան գործում է Միջազգային պաուերլիֆտինգի ֆեդերացիայի կանոնակարգով և օրենքներով, ինպես նաև համագործակցում է WADA-ի (World Anti-Doping Agency) ներկայացուցիչ Հայաստանի «Հակադոպինգային գործակալություն» ՊՈԱԿ-ի հետ (ARM-NADO)։
- Կքանիստ՝ ծանրաձողը ուսերին,
- Ձգում հարթակից՝  ծանրաձողով մինչ գոտկատեղը։
Մրցումները մասնակիցների միջև անցկացվում են՝ ելնելով սեռից, քաշից և տարիքից։